આપની રજુઆત ખૂબજ સુંદર અને ઋદયસ્પર્શી રહી.પરંતુ આજના મોટા ભાગના મા-બાપ બાળકો પાસેથી ખૂબજ મોટી અપેક્ષા રાખતા થયા હોવાના મૂળમાં મા-બાપની પોતાની આકાંક્ષા પૂરી કરવા તેને સાધન સમજી સમાજમાં પોતાનો મોભો વધારવાની જે માનસિકતા દિન-પ્રતિ-દિન વધી રહી છે મારા મતે બાળકને આવી આત્મહત્યા તરફ દોરી જવા માટેનું મજબૂત કારણ છે. બાળકની શક્તિ તેની વિષય તરફની અભિરૂચીને લક્ષ્યમાં લીધા સિવાય એક ટૂલ તરીકે સમજી તેનો ઉપયોગ થવા લાગ્યો છે અને તેમાં અંગ્રેજી માધ્યમમાં જ અભ્યાસ કરાવવાનો દૂરાગ્રહ બાળકને વધારે પરેશાન અને મૂંઝવે છે. તે કોઈ સમક્ષ પોતાની મૂઝવણ વ્યકત કરી હળવો થઈ શક્તો નથી અને પરિણામે સતત તનાવ અનુભવે છે અને હતાશ થઈ આવા અંતિમકક્ષાનું પગલું ભરી બેસે છે. આપે બાળકને સંબોધીને પત્ર લખ્યો તેવો જ વાલીઓને તથા શિક્ષકોને સંબોધી પણ લખો. મારા મતે તો વાલીઓએ આ વિષે ઊંડુ મનોમંથન કરવાની જરૂરિયાત છે. મારા બ્લોગ ઉપર મેં બાળપણ આશીર્વાદ કે અભિશાપ અને શિક્ષણનું માધ્યમ માતૃભાષા વિષે મારાં વિચારો મૂકેલા છે આપની અનુકૂળતાએ મુલાકાત લેવા વિનંતિ અને આપના પ્રતિભાવ પણ જણાવશો તો મને આનંદ થશે ! અસ્તુ !